
Parlamentul  României

Camera  Deputaţilor

Comisia pentru industrii si servicii

Bucureşti, 04.10.2001 

                                                                                        Nr.265/XVIII/3

AVIZ

la proiectul de Lege pentru aprobarea Ordonanţei de urgenţă a Guvernului nr.170/2000 privind sursele de rambursare a creditelor externe, dobânzilor şi altor costuri aferente împrumuturilor contractate de 

Societatea Comercială Termoelectrica S.A.


Cu adresa nr.564 din 1 octombrie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent a sesizat Comisia pentru industrii şi servicii, pentru o nouă examinare şi avizare, cu proiectul de Lege pentru aprobarea Ordonanţei de urgenţă a Guvernului nr.170/2000 privind sursele de rambursare a creditelor externe, dobânzilor şi altor costuri aferente împrumuturilor contractate de Societatea Comercială Termoelectrica S.A., adoptat de Camera Deputaţilor în şedinţa din 12 iunie 2001 şi respins de Senat în şedinţa din 20 septembrie 2001.



În urma reexaminării, în şedinţa din 3 octombrie 2001, Comisia pentru industrii şi servicii a hotărât, în unanimitate, avizarea favorabilă a proiectului de lege în forma adoptată iniţial de Camera Deputaţilor cu precizarea: comisia sesizată în fond să amendeze textul ordonanţei în sensul stabilirii cuantumului rambursării din creditele contractate şi subcontractate de la bugetul de stat de către S.C. Termoelectrica S.A.



În raport de obiectul şi conţinutul său, proiectul de lege face parte din categoria legilor ordinare.
                    p.PREŞEDINTE,                                          SECRETAR,

                       Ioan Bivolaru                                            Aurelia Vasile

Expert,

Silvia Vlăsceanu
